“کَنڈءِ آپ”
لِوار سوچیتءُ کَنڈءِ آپ سور ایں
مئے بھتءُ نسیبءِ مُرگ کور ایں
گُراگءِ روزی اَنت تئی ھَیک شانتُل
تئی بَزّگ نسیبءَ دردءُ دور ایں
تیارینے کِچینیت دانکہ کُورتاں
مِر اَنت گُژنءَ گَریب’ وارءُ نزور ایں
مبات کارے چُشیں کہ کَشیّت وگرءَ
سرا دستاں کنءُ نِندءُ بہ جُور ایں
بِچار بازارءَ ھرچی اَم نہاد اِنت
شکر وادءَ گوں مَرچاں سَنگءُ تور ایں
زَر اَنت پہ لیجرے تیاب کِرّاں مَلّار
وراک آ واجہءِ سے ٹیمبءَ گور ایں
بہارءِ آسرءُ ھورءِ اُمیتءَ
مِر اَنت آسر کُلانچی میش بور ایں
(بوھیر کُلانچی)